**Μετεγγραφές Φοιτητών Ακαδημαϊκού Έτους 2022-2023**

Καλούνται οι φοιτητές/τριες των οποίων κυρώθηκε στους Πίνακες η αίτηση μετεγγραφής/μετακίνησης από το Υπουργείο Παιδείας & Θρησκευμάτων, να υποβάλουν **στη Γραμματεία** του Τμήματος Διοίκησης Τουρισμού του Πανεπιστημίου Δυτικής Αττικής **έως και την Παρασκευή 2η Δεκεμβρίου 2022**, τα παρακάτω:

α) Την αίτηση μετεγγραφής όπως αυτή εξάγεται από την ηλεκτρονική εφαρμογή του Υπουργείου Παιδείας & Θρησκευμάτων,

β) Τα δικαιολογητικά που αναγράφονται στην παραπάνω Αίτηση, σύμφωνα με τη δέσμευσή τους σε αυτή\*.

\*Σ.Σ.: Επισημαίνεται ότι στις περιπτώσεις που δεν υπεβλήθη δήλωση αποποίησης μέσω του Πληροφοριακού Συστήματος, η αποποίηση θα γίνεται με την υποβολή υπεύθυνης δήλωσης, θεωρημένης για το γνήσιο της υπογραφής, στο Τμήμα/Σχολή Υποδοχής, σύμφωνα με τα οριζόμενα στην περ. β΄ της παρ. 1 του άρθρου 13 της με αριθμ. 142413/19-10-2020 Απόφασης του Υφυπουργού Παιδείας και Θρησκευμάτων (Β΄ 4617).

Οι φοιτητές/τριες θα πρέπει να υποβάλλουν τα δικαιολογητικά στην ηλεκτρονική διεύθυνση (email) της Γραμματείας το Τμήματος Διοίκησης Τουρισμού tourism@uniwa.gr

**ΠΡΟΣΟΧΗ: Στο θέμα του email να αναγράφεται:**

**ΔΙΚΑΙΟΛΟΓΗΤΙΚΑ ΜΕΤΕΓΓΡΑΦΗΣ ΚΑΙ ΤΟ ΟΝΟΜΑΤΕΠΩΝΥΜΟ ΤΟΥ ΦΟΙΤΗΤΗ.**

Τηλέφωνα επικοινωνίας: 2105385210-11-12

Αιγάλεω, 11/11/2022

ΓΡΑΜΜΑΤΕΙΑ ΔΙΟΙΚΗΣΗΣ ΤΟΥΡΙΣΜΟΥ